Worcester F 80 Distinctiones

108 Laudatur aliquid tribus modis

Laudatur[[1]](#footnote-1) aliquid tribus modis, aut comparacione rei nobilis. Sic commendat sponsus sponsam, Can. 4[:4], comparatione *turris David*, etc. Vel approbacione virtutis ut ibi [Can. 4:7]: *Tota pulcra es, amica mea.* Uel annichilatione turpitudinis, ut ibi: *Et macula non est in te*.

¶ Item solet res laudari ex quatuor: Ex preciositate materie ut vas aureum. Ex speciositate forme ut ymago bene protracta. Ex vtilitate finis vt efficax medicina. Ex sagacitate agentis ut obturacio aurem aspidis cum cauda.

¶ Item, quandoque malus laudat malum et hoc est vbique nocens quia animat ad malum, Psal. [9:103]: *Quoniam laudatur peccator in desideriis*. Quandoque laudat malus bonum, et hoc est laudanti indecens quia sic seipsum vituperat,[[2]](#footnote-2) Eccli. 15[:9]: *Non est speciosa laus in ore peccatoris*. Aliquando bonus malum et hoc est laudato inexpediens quia ipsum eleuat, Luc. 16[:8]: *Laudavit dominus villicum iniquitatis*. Aliquando bonus bonum et hoc est conueniens saluis circumstanciis secundum hoc dixit propheta [Psal. 112:1]: *Laudate, pueri, Dominum*.

1. Laudatur ] Lambeth begins this chapter: “Comendatur laus” with a capital “C.” [↑](#footnote-ref-1)
2. vituperat ] *add*. ~~Eccli. 5~~. [↑](#footnote-ref-2)